4. การประกอบธุรกิจของแต่ละสายผลิตภัณฑ์

4.1 ลักษณะบริการ

บริษัท ไอร่า แฟคตอริ่ง จำกัด (มหาชน) (“บริษัท”) ประกอบธุรกิจแฟคตอริ่ง
หรือการโอนและรับโอนสิทธิเรียกร้องภายในประเทศ (Domestic Factoring)
บริษัทเป็นผู้ให้บริการเงินทุนหมุนเวียนระยะสั้นโดยการรับซื้อลดลูกหนี้การค้าโดยการรับโอนสิทธิเรียกร้องในการรับเงิน
กลุ่มลูกค้าหลักของบริษัทเป็นกลุ่มลูกค้าในธุรกิจขนาดกลางและขนาดย่อม
ที่ต้องการเงินทุนหมุนเวียนในการดำเนินธุรกิจ โดยส่วนใหญ่เป็นธุรกิจที่อยู่ในช่วงเจริญเติบโต
หรือช่วงการขยายตัวของกิจการ ช่วยให้ธุรกิจมีสภาพคล่อง
มีความแข็งแรงในการดำเนินธุรกิจได้อย่างต่อเนื่องเพิ่มมากขึ้นอีก (ซึ่งต่อไปนี้จะเรียกว่า “ลูกค้า”)
ทั้งนี้บริษัทมีระบบการบริหารจัดการสินเชื่ออย่างมีประสิทธิภาพ
เพื่อสามารถลดความเสี่ยงที่เกิดอาจเกิดขึ้นได้ เช่นการพิจารณาสัดส่วนลูกค้าในแต่ละภาคธุรกิจ
เพื่อการบริหารความเสี่ยงที่เหมาะสม ลูกค้าของบริษัทเป็นกิจการที่อยู่ในภาคธุรกิจที่มีการขยายตัวดี
มีศักยภาพสูง โดยเฉพาะปัจจุบัน
บริษัทพิจารณาลูกค้าเป้าหมายสำคัญในภาคอุตสาหกรรมชิ้นส่วนรถยนต์
เนื่องจากเป็นภาคอุตสาหกรรมขนาดใหญ่ที่สำคัญของประเทศ มีการขยายตัวอย่างต่อเนื่อง
จัดเป็นอุตสาหกรรมที่มีภาวะธุรกิจอยู่ในเกณฑ์ดี
เป็นภาคธุรกิจที่มีผู้เกี่ยวข้องในอุตสาหกรรมจำนวนมาก ประกอบกับลักษณะธุรกรรมชัดเจน
ทำให้สามารถบริหารความเสี่ยงได้อย่างมีประสิทธิภาพ
ซึ่งคาดว่าจะเป็นโอกาสในการเพิ่มปริมาณธุรกรรมของบริษัทได้เป็นอย่างดี

โดยปกติลูกค้าจะให้เครดิตในการชำระเงินแก่ลูกหนี้
เมื่อลูกค้าต้องการเงินสดก่อนถึงงวดการชำระเงินของลูกหนี้
เพื่อนำไปใช้เป็นทุนหมุนเวียนหรือซื้อวัตถุดิบเพิ่ม
ลูกค้าสามารถนำเอกสารการค้าที่ลูกหนี้ออกให้แก่ลูกค้า ได้แก่ ใบส่งสินค้า ใบสั่งซื้อสินค้า
ใบรับวางบิล ใบเปรียบเทียบยอด
มาขายลดพร้อมกับโอนสิทธิการรับเงินให้แก่บริษัทในลักษณะที่เรียกว่า With Recourse
(บริษัทมีสิทธิไล่เบี้ยจากลูกค้าได้ ในกรณีที่เกิดหนี้สูญหรือบริษัทลูกหนี้ไม่ชำระเงินตามกำหนดเวลา)
โดยบริษัทจะจ่ายเงินสดให้แก่ลูกค้าล่วงหน้าก่อนประมาณร้อยละ 80 ของยอดเงินตามเอกสารการค้า
และเมื่อถึงกำหนดชำระเงินซึ่งปกติจะมีระยะเวลาตั้งแต่ 20 ถึง 90 วัน
บริษัทจะเป็นผู้ดำเนินการในการเรียกเก็บค่าสินค้าหรือบริการจากลูกหนี้ตามจำนวนเงินที่ปรากฏในเอกสารการค้า
และดำเนินการคืนเงินในจำนวนเท่ากับส่วนต่างของยอดรับซื้อกับยอดเงินตามเอกสารการค้า

แผนภาพแสดงขั้นตอนการให้บริการของบริษัท

[]

ประเภทของการแจ้งโอนสิทธิการรับเงิน

บริษัทแบ่งประเภทของการแจ้งโอนสิทธิการรับเงิน ออกเป็น 5 ประเภท ดังนี้

+-------+--------------------------------+----------------------------+
| ป     | ลักษณะของการแจ้งโอนสิทธิการรับเงิน   | ความเสี่ยง                   |
| ระเภท |                                |                            |
+=======+================================+============================+
| ปร    | หมายถึง                         | มีความเสี่ยงต่ำที่สุด             |
| ะเภทที่ | การแ                           | เนื่องจากบริษัทสามารถตรวจส     |
| 1     | จ้งโอนสิทธิที่ลูกหนี้ตอบรับการแจ้งโอนสิทธิ | อบมูลหนี้ก่อนการรับซื้อได้และลูกหนี้ช |
|       | และบริษัทสามารถตรวจสอบมูลห        | ำระเงินค่าสินค้าให้แก่บริษัทโดยตรง |
|       | นี้ก่อนการรับซื้อได้โดยการชำระหนี้การค้า | ความเสี่ยงจึงขึ้นอยู่กับความสามาร  |
|       | ลูกหนี้จะโอนเงินเข้าบัญชีเงินฝาก       | ถในการชำระหนี้ของลูกหนี้เป็นสำคัญ |
|       | หรือสั่งจ่ายเช็คในนามบริษัท           |                            |
+-------+--------------------------------+----------------------------+
| ปร    | แบ่งออกเป็น 3 ประเภท คือ          | มีความเสี่ยงเพิ่มขึ้น             |
| ะเภทที่ |                                | เนื่องจากไม่สาม               |
| 2     | ประเภทที่ 2.1 หมายถึง             | ารถตรวจสอบมูลหนี้ก่อนการรับซื้อได้ |
|       | การแ                           | แต่มีการสุ่ม                   |
|       | จ้งโอนสิทธิที่ลูกหนี้ตอบรับการแจ้งโอนสิทธิ | สอบถามมูลหนี้จากลูกหนี้ทางโทรศัพท์ |
|       | แต่ไ                            | และมีความเสี่ยง               |
|       | ม่สามารถตรวจสอบมูลหนี้ก่อนการรับซื้อได้ | ด้านความสามารถในการชำระหนี้เช |
|       | โดยการชำระหนี้การค้า              | ่นเดียวกับการแจ้งโอนสิทธิประเภทที่ |
|       | ลูกหนี้จะโอนเงินเข้าบัญชีเงินฝาก       | 1                          |
|       | หรือสั่งจ่ายเช็คในนามบริษัท           |                            |
|       |                                |                            |
|       | ประเภทที่ 2.2 หมายถึง             |                            |
|       | การแ                           |                            |
|       | จ้งโอนสิทธิที่ลูกหนี้ตอบรับการแจ้งโอนสิทธิ |                            |
|       | แต่ไ                            |                            |
|       | ม่สามารถตรวจสอบมูลหนี้ก่อนการรับซื้อได้ |                            |
|       | โดยการชำระหนี้การค้า              |                            |
|       | ลูกหนี้จะสั่งจ่ายเช็คในนาม            |                            |
|       | “ลูกค้าเพื่อบริษัท”                  |                            |
|       |                                |                            |
|       | ประเภทที่ 2.3 หมายถึง             |                            |
|       | การรับซื้อเอกสารการค้าของลูกค้า      |                            |
|       | พร้อมเช็คลงวันที่ล่วงหน้าของลูกหนี้      |                            |
|       | (เช็คขีดคร่อมทั่วไป&CO)             |                            |
|       | และลูกค้าสลักหลังเช็ค               |                            |
|       | เพื่อชำระหนี้ให้แก่บริษัท              |                            |
|       | และไ                           |                            |
|       | ม่จำเป็นต้องแจ้งโอนสิทธิให้ลูกหนี้รับทราบ |                            |
+-------+--------------------------------+----------------------------+
| ปร    | หมายถึง                         | มีความเสี่ยง                  |
| ะเภทที่ | การแ                           | เนื่องจากไม่สามารถตรวจสอ      |
| 3     | จ้งโอนสิทธิที่ลูกหนี้ตอบรับการแจ้งโอนสิทธิ | บมูลหนี้และเอกสารก่อนการรับซื้อได้ |
|       | โดยบริษัทต้องจัดส่งสำเน             | แม้ลูกหนี้จะตอบรับการโอนสิทธิก็ตาม |
|       | าเอกสารการค้าประกอบการแจ้งโอนสิทธิ | และมีควา                    |
|       | แต                             | มเสี่ยงด้านการเปลี่ยนหมายเลขบัญชี |
|       | ่ไม่สามารถตรวจสอบมูลหนี้และเอกสารได้ | ซึ่งลูกค้าสามารถเข้าไป          |
|       | และการชำระหนี้การค้าลูกห           | แจ้งเปลี่ยนหมายเลขบัญชีกับลูกหนี้ได้ |
|       | นี้จะโอนเงินเข้าบัญชีเงินฝากในนามบริษัท |                            |
+-------+--------------------------------+----------------------------+
| ปร    | หมายถึง                         | มีความเสี่ยงจากการ            |
| ะเภทที่ | การแจ้งโอนสิทธิโดยกา              | ที่ลูกหนี้ไม่ได้ตอบรับการแจ้งโอนสิทธ |
| 4     | รส่งจดหมายลงทะเบียนตอบรับไปยังลูกหนี้ | ิการรับเงินและทางด้านความถูกต้อง |
|       | โดยกา                          | ครบถ้วนของเอกสาร            |
|       | รชำระหนี้การค้าลูกหนี้จะจ่ายในนามลูกค้า | ซึ่งไม่สาม                    |
|       | มีอยู่ 2 ประเภทคือ                 | ารถตรวจสอบมูลหนี้ก่อนการรับซื้อได้ |
|       |                                | แล                         |
|       | ประเภทที่ 4.1                    | ะมีความเสี่ยงทางด้านการชำระเงิน |
|       | ในกรณีที่ลูกหนี้ชำระ                 | ซึ่งการชำระหนี้การค้า           |
|       | หนี้โดยการโอนเงินเข้าบัญชีเงินฝากลูกค้า | ลูกหน                       |
|       | บริษัท                           | ี้จะจ่ายเช็คหรือโอนเงินในนามลูกค้า |
|       | จะให้ลูกค้าเปิดบัญชีเงินฝากกระแสรายวัน | ทั้งนี้                        |
|       | หรือบัญชีออมทรัพย์                  | ความเสี่ยงของประเภทก         |
|       | เพื่อใช้รับเฉพาะเงินโอนจากลูกหนี้เท่านั้น | ารแจ้งโอนสิทธิการรับเงินประเภทที่ |
|       | โดยมอบอ                        | 4 นี้                        |
|       | ำนาจให้บริษัทเป็นผู้ลงนามเบิกเงินในบัญชี | ถือเป็นปกติของธุรกิจแฟคตอริ่งทั่วไป |
|       |                                |                            |
|       | ประเภทที่ 4.2                    |                            |
|       | ในกรณีที่ลูกห                      |                            |
|       | นี้ชำระหนี้โดยการสั่งจ่ายเช็คในนามลูกค้า |                            |
|       | บริษัทจะให้ลูกค้าทำ                 |                            |
|       | หนังสือมอบอำนาจให้บริษัทเป็นผู้ไปรับเช็ค |                            |
|       | (ถ้ามี) และเมื่อถึงวันกำหนดรับเช็ค     |                            |
|       | บริษัทจะเป็นผู้ไปดำเนินการรับเช็ค      |                            |
+-------+--------------------------------+----------------------------+
| ปร    | หมายถึง การไม่แจ้งโอนสิทธิ          | มีความเสี่ยงจากการ            |
| ะเภทที่ | โดยการส่งจดหมายลงทะเบียนตอบรับ    | ที่ลูกหนี้ไม่ได้ตอบรับการแจ้งโอนสิทธ |
| 5     | หรือการแจ้งอื่นใดไปยังลูกหนี้ให้รับทราบ  | ิการรับเงินและทางด้านความถูกต้อง |
|       | ซึ่งมี 3 ประเภท คือ                | ครบถ้วนของเอกสาร            |
|       |                                | ซึ่งไม่สาม                    |
|       | ประเภทที่ 5.1                    | ารถตรวจสอบมูลหนี้ก่อนการรับซื้อได้ |
|       | เป็นการรับซื้อเอกสารการค้าของลูกค้า   | ทั้งนี้                        |
|       | และลูกหนี้ชำระหนี้โ                 | ความเสี่ยงของประเภทก         |
|       | ดยการโอนเงินเข้าบัญชีเงินฝากของลูกค้า | ารแจ้งโอนสิทธิการรับเงินประเภทที่ |
|       | บริษัท                           | 5 นี้                        |
|       | จะให้ลูกค้าเปิดบัญชีเงินฝากกระแสรายวัน | ถือเป็นปกติของธุรกิจแฟคตอริ่งทั่วไป |
|       | หรือออมทรัพย                     |                            |
|       | ์เพื่อใช้เฉพาะรับโอนเงินจากลูกหนี้เท่านั้น |                            |
|       | โดยมอบอำนาจให้บริษัท              |                            |
|       | เป็นผู้มีอำนาจในการเบิกเงินในบัญชี     |                            |
|       |                                |                            |
|       | ประเภทที่ 5.2                    |                            |
|       | เป็นการรับซื้อเอกสารการค้าของลูกค้า   |                            |
|       | และล                           |                            |
|       | ูกหนี้ชำระหนี้โดยการจ่ายเช็คในนามลูกค้า |                            |
|       | บริษัทจะให้ลูกค้าทำ                 |                            |
|       | หนังสือมอบอำนาจให้บริษัทเป็นผู้ไปรับเช็ค |                            |
|       | (ถ้ามี) และเมื่อถึงวันครบกำหนดรับเช็ค  |                            |
|       | บริษัทจะเป็นผู้ดำเนินการรับเช็ค        |                            |
|       |                                |                            |
|       | ประเภทที่ 5.3.                   |                            |
|       | เป็นการรับซื้อเอกสารการค้าของลูกค้า   |                            |
|       | พร้อมเช็คลงวันที่ล่วงหน้าของลูกหนี้ (เช็ค |                            |
|       | A/C Payee Only)                |                            |
+-------+--------------------------------+----------------------------+

4.2 การตลาดและภาวะการแข่งขัน

4.2.1 ภาวะอุตสาหกรรมและการแข่งขัน

ภาพรวมของธุรกิจแฟคตอริ่งในปี 2554 ที่ผ่านมา
คาดว่ามีอัตราการขยายตัวเพิ่มขึ้นอย่างต่อเนื่องจากปีที่ผ่านมา
เนื่องจากสถานการณ์เศรษฐกิจขยายตัวในเกณฑ์ที่น่าพอใจ
ตลอดจนธนาคารพาณิชย์ได้สนใจเข้ามาทำธุรกิจแฟคตอริ่งเพิ่มขึ้น
ซึ่งช่วยกระตุ้นตลาดให้มีความตื่นตัวและมีผู้สนใจใช้บริการเพิ่มมากขึ้น

ในปี 2555 ผู้ประกอบธุรกิจแฟคตอริ่งแต่ละแห่งคาดปริมาณการรับซื้อน่าจะเพิ่มขึ้น 10-20%
จากปริมาณรับซื้อในปี 2554 เนื่องจากเศรษฐกิจโลกและปริมาณการค้าในปี 2555
มีแนวโน้มขยายตัวในระดับเดียวกับปี 2554 คือ 3.6 – 4.0% และ 6.7-7.7% ตามลำดับ
ตามการขยายตัวของเศรษฐกิจเอเชียที่คาดว่าจะขยายตัว 6.6% ปรับตัวดีขึ้นอย่างต่อเนื่องจากปี
2011 ที่คาดว่าจะขยายตัว 6.2% ส่งผลให้รายได้ภาคครัวเรือนยังมีแนวโน้มขยายตัวในเกณฑ์ดี
โดยเฉพาะจากนโยบายเพิ่มอัตราค่าจ้างขั้นต่ำวันละ 300 บาท
และเพิ่มรายได้ค่าราชการปริญญาตรีเป็นเดือนละ 15,000 บาท

สำหรับบริษัทในปี 2555 บริษัทคาดว่าธุรกิจแฟคตอริ่งยังคงมีแนวโน้มที่จะมีอัตราการขยายตัวที่ดีต่อไป
กอรปกับบริษัทจะใช้นโยบายเชิงรุกในการเพิ่มปริมาณการรับซื้อให้มากขึ้น
และมุ่งเน้นการเพิ่มฐานลูกค้าให้มีหลากหลายกลุ่ม
เพื่อบริหารความเสี่ยงมิให้ลูกค้ากระจุกตัวเฉพาะแต่กลุ่มธุรกิจค้าปลีก (Modern Trade) เท่านั้น
โดยจะขยายฐานลูกค้าไปยังกลุ่มธุรกิจอื่นๆ มากขึ้น
เพื่อช่วยบริหารความเสี่ยงในการรับซื้อเอกสารการค้า เช่น
ธุรกิจการผลิตชิ้นส่วนรถยนต์และอุปกรณ์เครื่องมือเครื่องใช้ทางงานอุตสาหกรรมอื่นๆ
ที่มีอัตราการเติบโตสูง เป็นต้น

นอกจากนั้น ในปี 2555 บริษัทจะถือเป็นโอกาสในการเสริมสร้างศักยภาพการแข่งขันให้แข็งแกร่งขึ้น
โดยการเร่งพัฒนาระบบเทคโนโลยี เพื่อให้พร้อมรองรับการขยายตัวของธุรกิจในอนาคต
พร้อมกับพัฒนาศักยภาพของพนักงานอย่างต่อเนื่องทั้งด้านการให้บริการลูกค้าและช่องทางการให้บริการเพื่อให้เข้าถึงลูกค้าได้มากที่สุดและสามารถแข่งขันกับผู้ประกอบธุรกิจแฟคตอริ่งรายอื่นได้

4.2.2 กลยุทธ์ในการแข่งขัน

ปัจจุบันบริษัทยังได้รับการสนับสนุนจากกลุ่มผู้ถือหุ้นเดิมที่ดำเนินธุรกิจค้าปลีก
โดยบริษัทเป็นผู้รับซื้อเอกสารทางการค้า
ซึ่งมีการแจ้งโอนสิทธิและให้ลูกหนี้ตอบรับการแจ้งโอนสิทธิดังกล่าว
โดยบริษัทสามารถตรวจสอบมูลหนี้ได้ก่อนการรับซื้อ
ทำให้บริษัทมีความได้เปรียบรวมทั้งมีความเสี่ยงต่ำกว่าคู่แข่งขันรายอื่น ๆ
ประกอบกับมีผู้ถือหุ้นรายใหญ่ที่มีความมั่นคง สามารถสนับสนุนฐานธุรกิจ
และแหล่งเงินทุนได้เป็นอย่างดี ประกอบกับบริษัทมีกลุ่มลูกค้าเป้าหมายชัดเจน
เน้นกลุ่มลูกค้าที่มีความเสี่ยงต่ำ ที่สามารถสอบทานความถูกต้อง
ตลอดจนให้ความสำคัญเป็นลำดับแรกกับลูกหนี้ที่มีความน่าเชื่อถือ และโอนสิทธิการรับเงินให้บริษัทได้
โดย ณ สิ้นปี 2555 กว่าร้อยละ 50 เป็นลูกหนี้ประเภทที่มีความเสี่ยงในการเรียกเก็บหนี้ต่ำมาก
เนื่องจากเป็นลูกหนี้การแจ้งโอนสิทธิประเภทที่ 1 และประเภทที่ 2

นอกจากนี้บริษัทมีนโยบายที่จะขยายฐานลูกค้าทั้งที่เป็น Supplier
ของกลุ่มห้างสรรพสินค้าเดิมและกลุ่มลูกค้าซึ่งเป็นผู้ผลิตชิ้นส่วนยานยนต์ ซึ่งมีโอกาสในการขยายตัวสูง
โดยใช้บริการแฟคตอริ่งเป็นเครื่องมือทางการเงินในการสนับสนุนผู้ประกอบการให้มีโอกาสในการขยายตัวทางธุรกิจ
รวมทั้ง กลุ่มผู้ถือหุ้น
ในการแนะนำกลุ่มผู้ประกอบการในหลายธุรกิจที่มีความต้องการใช้สินเชื่อแฟคตอริ่ง
นอกจากนั้นบริษัทยังเน้นการประชาสัมพันธ์เพื่อให้เข้าถึงกลุ่มลูกค้าเป้าหมายโดยตรง
โดยการจัดทำเอกสารเผยแพร่บริการแฟคตอริ่ง
เนื่องจากยังมีผู้ประกอบการอีกจำนวนมากที่ยังไม่รู้จักหรือไม่เข้าใจบริการสินเชื่อแฟคตอริ่ง
รวมถึงการจัดให้มีข้อมูลที่เพียงพอ เกี่ยวกับการบริหารการจัดการของลูกค้า ให้คำปรึกษา
หรือข้อเสนอแนะที่เป็นประโยชน์ต่อลูกค้า อาทิ การบริหารสินค้าคงคลังและวัตถุดิบ
การจัดหาแหล่งวัตถุดิบ การบริหารลูกหนี้ รวมถึงการดูแลและอำนวยความสะดวกในการขยายวงเงิน
เพื่อเพิ่มโอกาสในการทำธุรกิจให้แก่ลูกค้า
รวมทั้งบริษัทยังเน้นการพัฒนาประสิทธิภาพของระบบงานเพื่อให้สามารถขยายธุรกิจได้
โดยคำนึงถึงต้นทุนค่าใช้จ่ายในการดำเนินงานด้วย

ทั้งนี้ จุดเด่นในการดำเนินธุรกิจของบริษัทมีดังนี้

1.  บริษัทประกอบธุรกิจแฟคตอริ่งในประเทศเพียงอย่างเดียว
    โดยเน้นกลุ่มลูกค้าที่เป็นผู้จัดจำหน่ายสินค้าให้แก่ธุรกิจค้าปลีกสมัยใหม่ (Modern Trade)
    และธุรกิจการผลิตชิ้นส่วนรถยนต์
    ซึ่งทั้งสองกลุ่มนี้บริษัทมีความเชี่ยวชาญและเข้าใจระบบการบริหารงานเป็นอย่างดี
    ซึ่งช่วยให้บริษัทสามารถบริหารความเสี่ยงได้อย่างมีประสิทธิภาพ

2.  บริษัทได้รับการสนับสนุนเป็นอย่างดีจากกลุ่มผู้ถือหุ้นรายใหญ่ของบริษัท
    ซึ่งมีฐานลูกค้าที่เป็นคู่ค้ากับบริษัทอยู่เป็นจำนวนมาก

3.  บริษัทมีความเสี่ยงในการเรียกเก็บหนี้ต่ำ เนื่องจากลูกหนี้ของบริษัทมากกว่าร้อยละ 50 เป็น
    ลูกหนี้ประเภทที่ตอบรับการแจ้งโอนสิทธิ
    และบริษัทสามารถตรวจสอบมูลหนี้ได้ก่อนการรับซื้อเอกสารทางการค้า

4.  บริษัทได้จัดให้มีข้อมูลที่เพียงพอเกี่ยวกับการบริหารการจัดการของลูกค้า ให้คำปรึกษา
    หรือข้อเสนอแนะที่เป็นประโยชน์ต่อลูกค้า

4.2.3 นโยบายด้านราคา

รายได้หลักของบริษัทประกอบด้วย รายได้ส่วนลดรับจากการรับโอนสิทธิเรียกร้อง
รายได้ค่าธรรมเนียมและบริการ
(ค่าธรรมเนียมในการเปิดวงเงินและรายได้จากค่าธรรมเนียมรับซื้อ)
ทั้งนี้การกำหนดอัตราดอกเบี้ยและค่าธรรมเนียมดังกล่าวข้างต้น
บริษัทจะพิจารณาจากอัตราดอกเบี้ยในตลาด ภาวะการแข่งขันในตลาด
ฐานะทางการเงินของลูกค้าและลูกหนี้ รวมทั้งความเสี่ยงในการรับชำระหนี้
รวมทั้งความยากง่ายในการบริหารจัดการเก็บหนี้

4.2.4 การตลาด

ลูกค้าสามารถติดต่อขอใช้บริการแฟคตอริ่งของบริษัทได้หลายช่องทาง อาทิ
ลูกค้าติดต่อเข้ามายังบริษัทโดยตรงตามคำแนะนำ โดยการบอกต่อกันของกลุ่มลูกค้าเดิมของบริษัท
จากความร่วมมือของสมาคมธุรกิจ ต่าง ๆ จากคำแนะนำของหน่วยงานราชการ
และกลุ่มผู้ถือหุ้นใหญ่ของบริษัทแนะนำ
หรือจากการที่เจ้าหน้าที่ของบริษัทไปเสนอบริการแก่ลูกค้าโดยตรง

4.2.5 ลักษณะลูกค้าและกลุ่มลูกค้าเป้าหมาย

บริษัทมีนโยบายการให้สินเชื่อแก่ธุรกิจขนาดกลางและขนาดเล็ก ที่ขาดแหล่งเงินทุนสนับสนุน
ซึ่งอยู่ในภาคอุตสาหกรรม พาณิชยกรรม และธุรกิจบริการที่มีแนวโน้มธุรกิจดี
มีศักยภาพในการเจริญเติบโต และมีการขยายตัวดีตามภาวะเศรษฐกิจ โดยลูกค้ากว่าร้อยละ 73.13
จะเป็นผู้จัดจำหน่ายสินค้าของกลุ่มค้าปลีกสมัยใหม่ (Modern Trade)
ส่วนที่เหลือจะเป็นลูกค้าที่จัดจำหน่ายสินค้าให้แก่กลุ่มองค์กรธุรกิจขนาดใหญ่ ธุรกิจข้ามชาติ
และหน่วยงานราชการ ทั้งนี้ลูกค้าแฟคตอริ่งของบริษัทโดยส่วนใหญ่จะเป็นผู้จัดจำหน่ายสินค้าประเภท
ชิ้นส่วนยานยนต์ เครื่องใช้ไฟฟ้า สิ่งทอและเครื่องนุ่งห่ม และอาหารและเครื่องดื่ม เป็นต้น

4.3 การจัดหาผลิตภัณฑ์หรือบริการ

4.3.1 แหล่งที่มาของเงินทุน

แหล่งที่มาของเงินทุนของบริษัท ณ 31 ธันวาคม 2554 – 2552 เป็นดังนี้

  ----------------------------- ----------- -------- ----------- -------- ----------- --------
  หน่วย : พันบาท                  2554                 2553                 2552        

                                จำนวนเงิน    ร้อยละ    จำนวนเงิน    ร้อยละ    จำนวนเงิน    ร้อยละ

  เงินเบิกเกินบัญชีและเงินกู้ยืมระยะสั้น   1,151,000   72.39    1,587,000   81.39    1,172,000   79.85

  หนี้สินหมุนเวียน                   34,298      2.15     50,710      2.61     88,566      6.03

  หนี้สินไม่หมุนเวียน                 -           -        -           -        -           -

  รวมหนี้สิน                       1,249,322   78.58    1,721,883   88.31    1,260,566   85.88

  ส่วนของผู้ถือหุ้น                   332,267     20.90    228,054     11.69    207,223     14.12

  รวม                           1,589,871   100.00   1,949,937   100.00   1,467,789   100.00
  ----------------------------- ----------- -------- ----------- -------- ----------- --------

แหล่งที่มาของเงินทุนในปี 2554 มีสัดส่วนมาจากส่วนของผู้ถือหุ้นร้อยละ 20.90
และมาจากส่วนของหนี้สินร้อยละ 78.58
โดยแหล่งเงินทุนส่วนใหญ่ของบริษัทมาจากเงินกู้จากสถาบันการเงินในประเทศ 8 แห่ง
ซึ่งเป็นวงเงินเกินบัญชีและวงเงินกู้ยืมระยะสั้น รวม 2,185 ล้านบาท
ทั้งนี้ภายใต้วงเงินสินเชื่อดังกล่าว บริษัทจะต้องปฏิบัติตามเงื่อนไขต่าง ๆ ที่ระบุไว้ในสัญญา เช่น
การดำรงอัตราส่วนหนี้สินต่อส่วนของผู้ถือหุ้นไม่เกินกว่า 8 ต่อ 1
การห้ามนำทรัพย์สินของบริษัทไปก่อภาระผูกพันกับผู้อื่น ก่อนได้รับความยินยอมจากสถาบันการเงิน
เป็นต้น

สำหรับการจัดหาเงินทุนในอนาคต
บริษัทมีนโยบายจัดหาเงินทุนให้สอดคล้องกับวัตถุประสงค์การใช้เงิน
โดยคำนึงถึงต้นทุนของเงินทุนที่ระดมได้
และระยะเวลาการชำระคืนที่สอดคล้องกับระยะเวลาการให้สินเชื่อแฟคตอริ่ง

4.3.2 การให้กู้ยืมเงิน

4.3.2.1 บริษัทมีนโยบายการให้สินเชื่อโดยเน้นคุณภาพของลูกค้าและลูกหนี้เป็นสำคัญ
ทั้งนี้บริษัทได้กำหนดหลักเกณฑ์ต่าง ๆ ในการให้กู้ยืมเงิน ดังนี้

การกำหนดวงเงินสินเชื่อ

บริษัทมีการพิจารณากำหนดวงเงินสินเชื่อใน 2 ลักษณะ ได้แก่

-   วงเงินลูกค้า (Client Credit Line) หมายถึง วงเงินสูงสุดที่กำหนดให้ผู้กู้แต่ละราย
    สามารถกู้ยืมได้ และเมื่อภาระหนี้ลดลงแล้ว ผู้กู้สามารถกลับมาใช้ใหม่ได้
    ทั้งนี้ในการกำหนดวงเงินดังกล่าว บริษัทจะพิจารณาจากยอดขายของลูกค้า ระยะเวลา
    เครดิตการค้า คุณภาพของผลการติดต่อระหว่างลูกค้าและลูกหนี้ เอกสารที่รับซื้อ
    ฐานะกิจการของลูกค้า และความสามารถในการชำระหนี้ของลูกค้าและลูกหนี้
    ทั้งนี้บริษัทได้ใช้ระบบ Credit Rating
    เป็นเครื่องมือในการพิจารณาอนุมัติวงเงินเพื่อให้การบริหารความเสี่ยงและการอำนวยสินเชื่อมีประสิทธิภาพมากขึ้น
    นอกจากนี้บริษัทมีนโยบายในการกำหนด Single Lending Limit และ Single Lending
    Group สำหรับลูกค้า เพื่อให้สอดคล้องกับนโยบายการบริหารความเสี่ยง
    และการกระจายฐานลูกค้าที่มีความเหมาะสมกับโครงสร้างเงินทุนของบริษัท
    ทั้งนี้บริษัทจะพิจารณาความเสี่ยงแล้วแต่กรณี
    โดยให้อยู่ในดุลพินิจของคณะกรรมการบริษัทเป็นผู้พิจารณา

-   วงเงินลูกหนี้ (Customer Credit Line) หมายถึง วงเงินสูงสุดของลูกหนี้
    แต่ละรายที่ผู้กู้รายเดียวหรือหลายราย
    สามารถนำสิทธิในการรับชำระเงินค่าสินค้าและบริการมาขายลดได้
    ทั้งนี้ในการพิจารณาวงเงินของลูกหนี้
    บริษัทจะวิเคราะห์จากฐานะการเงินและผลการดำเนินงานของลูกหนี้รวมทั้งประวัติการชำระหนี้และเนื่องจากกลุ่มลูกหนี้ส่วนใหญ่เป็นกลุ่มธุรกิจขนาดใหญ่
    ในขณะที่วงเงินลูกหนี้ต่อรายและต่อกลุ่ม
    ในปัจจุบันยังอยู่ในระดับที่ไม่สูงมากเมื่อเปรียบเทียบกับฐานะกิจการของลูกหนี้แต่ละราย
    ประกอบกับบริษัทไม่ได้มีนโยบายในการปล่อยสินเชื่อที่เน้นลูกหนี้รายใดรายหนึ่งเป็นสำคัญ
    บริษัทจึงยังไม่มีนโยบายในการกำหนด Single Lending Limit และ Single Lending
    Group สำหรับลูกหนี้

ระเบียบการเรียกเก็บค่าธรรมเนียม / อัตรารับซื้อเอกสาร

เพื่อให้การเรียกเก็บค่าธรรมเนียม / อัตรารับซื้อเอกสาร
จากลูกค้าเป็นไปในแนวทางปฏิบัติเดียวกัน โดยให้พิจารณาดำเนินการดังต่อไปนี้

+---------------------------------------------------+------------------+
| ประเภท                                            | อัตราค่าธรรมเนียม / |
|                                                   |                  |
|                                                   | อัตรารับซื้อเอกสาร   |
|                                                   |                  |
|                                                   | (ขั้นต่ำ)           |
+---------------------------------------------------+------------------+
| 1. ค่าธรรมเนียมการเปิดวงเงิน:                         |   ครั้งแรกขั้นต่ำ     |
| ค่าธรรมเนียมที่เรียกเก็บเมื่อมีการเปิดวงเงินครั้งแรก           |   5,000 บาท      |
| และจะเรียกเก็บเพิ่มเมื่อมีการเพิ่มวงเงินในภายหลัง            |   เพิ่มวงเงินขั้นต่ำ   |
| (เฉพาะวงเงินส่วนที่เพิ่ม)                               |   2,500 บาท      |
| ซึ่งจะคิดค่าธรรมเนียมเป็นอัตราร้อยละของวงเงินที่ได้รับอนุมัติ     |                  |
+---------------------------------------------------+------------------+
| 2. ค่าธรรมเนียมในการรับซื้อ:                           |   ขั้นต่ำ 300 บาท / |
| ค่า                                                |   งวดการชำระเงิน  |
| ธรรมเนียมที่เรียกเก็บจากการรับซื้อเอกสารทางการค้าในแต่ละครั้ง |   / รายหนี้        |
| โดยจะพิจารณาจากปริมาณและม                           |                  |
| ูลค่าเอกสารที่รับซื้อรวมถึงความยากง่ายในการบริหารและจัดเก็บหนี้ |                  |
| ซึ่งจะคิด                                            |                  |
| ค่าธรรมเนียมเป็นอัตราร้อยละของมูลค่าเอกสารที่รับซื้อในแต่ละครั้ง |                  |
| / งวดการชำระเงิน / รายลูกหนี้                         |                  |
+---------------------------------------------------+------------------+
| 3. ค่าธรรมเนียมในการโอนเงินคืนลูกค้า:                   |                  |
| ค่าธรรมเนียมที่เรียกเก็บ                                |                  |
| ในกรณีที่ลูกค้าไม่ได้นำเอกสารทางการค้ามาขายโอนสิทธิและบริษัทเ |                  |
| ป็นผู้ดำเนินการจัดเก็บเงินตามเอกสารทางการค้าดังกล่าวแทนลูกค้า |                  |
| ซึ่งบริษัทจะต้องโอนเงินดังกล่าวคืนให้แก่ลูกค้าทั้งจำนวน          |                  |
| ให้พ                                               |                  |
| ิจารณาการเรียกเก็บค่าธรรมเนียมจากเงินที่ได้รับโอนจากลูกหนี้ดังนี้ |                  |
+---------------------------------------------------+------------------+
|   3.1 กรณีลูกค้ามีการแจ้งโอนสิทธิลูกหนี้มากกว่า 1 ราย        |                  |
|   และลูกค้ามีการขายเอกสารโอนสิทธิจากลูกหนี้รายใดรายหนึ่ง    |  ไม่เก็บค่าธรรมเนียม |
+---------------------------------------------------+------------------+
|   3.2 กรณีลูกค้ามีการแจ้งโอนสิทธิลูกหนี้มากกว่า 1 ราย        |   300 บาท / ครั้ง  |
|   หรือรายเดียว แต่ลูกค้าไม่มีการขายโอนสิทธิจากลูกหนี้         |                  |
+---------------------------------------------------+------------------+
| 4. ค่าธรรมเนียมการไถ่ถอนเงินค้ำประกัน:                  |   ขั้นต่ำ 1,500 บาท |
| ค่าธรรมเนียมที่เรียกเก็บ ในกรณีที่ลูกค้า                     |   / ครั้ง          |
| ไถ่ถอนเงินค้ำประกันคืนบางส่วนหรือทั้งจำนวน ก่อนครบกำหนด     |                  |
+---------------------------------------------------+------------------+
| 5. อัตรารับซื้อเอกสาร                                 |   80%            |
+---------------------------------------------------+------------------+

กรณีที่ยกเว้นไม่เก็บค่าธรรมเนียมดังกล่าวข้างต้นตามอัตราที่กำหนด
ให้กรรมการผู้จัดการมีอำนาจอนุมัติ

การกำหนดเงื่อนไขหลักประกัน

บริษัทกำหนดให้บุคคลหรือนิติบุคคลหรือกำหนดเงินประกันวงเงินสินเชื่อเป็นหลักประกัน
ทั้งนี้การเปลี่ยนแปลงเงื่อนไขของสินเชื่อและหลักประกันที่เกินอำนาจของกรรมการผู้จัดการ
ให้กรรมการผู้จัดการมีอำนาจอนุมัติได้ ทั้งนี้ต้องไม่มีผลทำให้บริษัทมีความเสี่ยงเพิ่มขึ้น

4.3.2.2 ยอดลูกหนี้สิทธิเรียกร้องในการรับชำระหนี้

ยอดลูกหนี้สิทธิเรียกร้องในการรับชำระหนี้ คือ
การที่ลูกค้าโอนสิทธิเรียกร้องในการรับชำระหนี้จากลูกหนี้ให้แก่บริษัท ณ วันที่ 31 ธันวาคม 2554
บริษัทมียอดหนี้รวมทั้งสิ้น 1,894 ล้านบาท โดยลูกค้ารายใหญ่ 10
อันดับแรกตามยอดหนี้คงค้างมีจำนวน 599 ล้านบาท หรือร้อยละ 31.63 โดยสัดส่วนลูกค้ารายใหญ่
10 อันดับแรกตามยอดหนี้คงค้าง ในระหว่างปี 2554 ถึงปี 2552 มีดังนี้

หน่วย: ล้านบาท

  --------------- ------------ -------- ------------ -------- ------------ --------
  ลูกค้า            2554                  2553                  2552         

                  ยอดหนี้คงค้าง   ร้อยละ    ยอดหนี้คงค้าง   ร้อยละ    ยอดหนี้คงค้าง   ร้อยละ

  10 อันดับแรก      599          31.63    645          28.31    552          31.17

  ส่วนที่เหลือ        1,295        68.37    1,634        71.69    1,219        68.83

  ณ 31 ธันวาคม     1,894        100.00   2,279        100.00   1,771        100.00

  จำนวนราย        356                   349                   288          
  --------------- ------------ -------- ------------ -------- ------------ --------

4.3.2.3 การกระจุกตัวของยอดลูกหนี้สิทธิเรียกร้องในการรับชำระหนี้แต่ละประเภทธุรกิจ

เนื่องจากบริษัทมีนโยบายการบริหารความเสี่ยงจากการกระจุกตัวของลูกหนี้
โดยการทบทวนฐานะการเงินและผลการดำเนินงานอย่างสม่ำเสมอ
รวมทั้งการติดตามผลการติดต่อระหว่างลูกค้าและลูกหนี้อย่างใกล้ชิด
เพื่อให้สามารถปรับเปลี่ยนเงื่อนไขการให้สินเชื่อได้ทันท่วงที โดยประเภทธุรกิจ 3 อันดับแรก ได้แก่
กลุ่มเครื่องใช้ไฟฟ้า กลุ่มสิ่งทอและเครื่องนุ่มห่ม และกลุ่มอุปกรณ์ชิ้นส่วนรถยนต์และชิ้นส่วนโลหะ
สำหรับรายละเอียดยอดหนี้คงค้างของลูกค้าแยกตามประเภทธุรกิจ ณ วันที่ 31 ธันวาคม 2554 –
2552 มีดังนี้

หน่วย: พันบาท

[TABLE]

นโยบายการควบคุมและติดตามลูกค้า

บริษัทมีระบบการควบคุมและติดตามลูกค้าอย่างใกล้ชิดทุกขั้นตอน ตั้งแต่การตรวจสอบเอกสารที่รับซื้อ
การอนุมัติวงเงิน การแจ้งโอนสิทธิ และการรับชำระหนี้จากลูกหนี้
รวมทั้งการติดตามรายงานหนี้คงค้างเกินกำหนดชำระทุกวัน ในกรณีที่ลูกค้าผิดนัดชำระหนี้
ซึ่งจะทำให้ทราบถึงปัญหาและสามารถติดตามได้อย่างรวดเร็ว

ขั้นตอนในการติดตามทวงหนี้

1. ฝ่ายสินเชื่อและการตลาด
จะเป็นผู้ติดตามลูกค้าที่มีปัญหาและจัดทำบันทึกการติดตามหนี้ที่มีปัญหาไว้ทุกครั้ง
และต่อเนื่องกันทุกขั้นตอนที่มีการทวงถามหรือเจรจา
โดยจัดทำบันทึกผลของการติดตามเพื่อเป็นประวัติในการติดตามครั้งต่อๆ ไป
พร้อมจัดเก็บบันทึกการติดตามหนี้ที่มีปัญหาไว้ในแฟ้มสินเชื่อรายตัว

2.
ต้องทำรายงานผลการติดตามหนี้ของลูกค้าทุกรายในแต่ละสายงานสินเชื่อทุกสิ้นเดือนเพื่อรายงานเสนอให้กรรมการผู้จัดการทราบ

3. เจ้าหน้าที่สินเชื่อ จะต้องดำเนินการติดตามทวงถามลูกค้าที่มีปัญหาดังนี้

3.1. ในกรณีคาดว่าจะได้รับชำระหนี้ หรือมีแนวทางในการชำระหนี้ที่คาดว่าจะได้รับชำระหนี้คืน
ให้พนักงานสินเชื่อติดตามผลการชำระหนี้อย่างใกล้ชิดให้เป็นไปตาม
แนวทางการชำระหนี้ที่ได้กำหนดไว้

3.2. ในกรณีไม่สามารถติดต่อลูกค้าได้หรือติดต่อได้แต่ไม่มีแนวทางในการชำระหนี้
หรือคาดว่าจะไม่ได้รับชำระหนี้ ให้ดำเนินการดังต่อไปนี้

  ก. ภายใน 1 เดือน นับแต่ไม่สามารถติดต่อลูกค้าได้
  หรือไม่มีแนวทางในการชำระหนี้หรือคาดว่าจะไม่ได้รับชำระหนี้ ให้ออกหนังสือทวงถาม
  (ฉบับที่ 1) โดยให้ผู้ที่ได้รับมอบอำนาจจากบริษัทลงนาม เพื่อจัดส่งให้ลูกค้า และ/หรือผู้ค้ำประกัน

  ข. ภายใน 2 เดือน นับแต่ไม่สามารถติดต่อได้รับลูกค้าได้ หรือไม่มีแนวทางในการชำระหนี้
  หรือคาดว่าจะไม่ได้รับชำระหนี้ ให้ออกหนังสือทวงถาม (ฉบับที่ 2)
  โดยผู้ที่ได้รับมอบอำนาจจากบริษัทหรือทนายความที่ได้รับมอบหมายลงนาม เพื่อจัดส่งให้ลูกค้า
  และ/หรือผู้ค้ำประกัน, กรณีผู้จำนองหรือผู้จำนำเป็นคนละคนกับลูกค้า และ/หรือผู้ค้ำประกัน
  ให้เพิ่มคู่ฉบับหนังสือทวงถาม เพื่อส่งให้ผู้จำนองหรือผู้จำนำด้วย

  ค. เมื่อครบกำหนดการทวงถามตามข้อ ข. แล้วไม่ได้ผล ให้เจ้าหน้าที่สินเชื่อ
  เสนอขออนุมัติดำเนินคดีจากผู้มีอำนาจอนุมัติสินเชื่อของลูกค้ารายนั้น ๆ
  และส่งเรื่องให้กลุ่มนิติกรดำเนินการต่อไป

3.3. ถ้าหากต้องมีการแจ้งความดำเนินคดีอาญา
หรือดำเนินคดีอาญากับลูกค้าเองเพื่อรักษาอายุความในคดีอาญาให้เจ้าหน้าที่สินเชื่อดำเนินการขออนุมัติจากกรรมการผู้จัดการทันที
และส่งเรื่องให้กลุ่มนิติกรดำเนินการต่อไป

ระเบียบปฏิบัติการระงับรับรู้รายได้และเกณฑ์การจัดชั้นสินทรัพย์

ลูกค้าที่งดคิดดอกเบี้ยต้องเข้าเกณฑ์ ทั้ง 4 ข้อดังนี้

  1) ลูกค้าค้างชำระเกิน 6 เดือน

  2) คาดหมายได้แน่นอนว่าจะไม่สามารถได้รับชำระหนี้ ซึ่งได้แก่ ลูกค้าเลิกกิจการ
  หรืออยู่ระหว่างการชำระบัญชี

  3) ลูกค้าหลบหนีหรือเสียชีวิตหรือเป็นบุคคลสาบสูญ

  4) มีกรณีแสดงให้เห็นชัดเจนว่าลูกค้าไม่มีเงินหรือทรัพย์สินพอที่จะชำระหนี้ซึ่งได้แก่
  ลูกค้าที่บริษัทดำเนินคดีแพ่ง หรือลูกค้าถูกเจ้าหนี้รายอื่นฟ้องคดีล้มละลาย
  และศาลมีคำสั่งให้พิทักษ์ทรัพย์ลูกค้า

เกณฑ์การจัดชั้นสินทรัพย์ บริษัทมีหลักเกณฑ์การจัดชั้นสินทรัพย์ ดังนี้

1) สินทรัพย์จัดชั้นปกติ ให้พิจารณาตามเกณฑ์ ดังนี้

1.1 ลูกค้าไม่ผิดนัดชำระหนี้หรือค้างชำระไม่เกิน 14 วัน

2) สินทรัพย์ที่ควรเอาใจใส่เป็นพิเศษ ให้พิจารณาตามเกณฑ์ข้อใดข้อหนึ่ง ดังนี้

2.1 ลูกค้าค้างชำระตั้งแต่ 15 วันแต่ไม่เกิน 3 เดือน

2.2 ลูกค้าประวิงการชำระหนี้หรือกระทำการใด ๆ เพื่อมิให้เจ้าหนี้ได้รับชำระหนี้

2.3 ลูกค้า หรือเจ้าหนี้ได้ยื่นขอฟื้นฟูกิจการต่อศาลล้มละลายกลาง และลูกค้ายังทำการค้าปกติ

ตามแผนฟื้นฟูกิจการและคาดว่าจะไม่มีปัญหาในการจัดเก็บหนี้

3) สินทรัพย์จัดชั้นต่ำกว่ามาตรฐาน (SUB-STANDARD) ให้พิจารณาตามเกณฑ์ข้อใดข้อหนึ่ง ดังนี้

3.1 ลูกค้าค้างชำระตั้งแต่ 3 เดือนแต่ไม่เกิน 6 เดือน

3.2 ลูกค้าที่ถูกเจ้าหนี้อื่นฟ้องดำเนินคดีซึ่งทำให้มีผลกระทบต่อฐานะกิจการอย่างมีนัยสำคัญ

3.3 ติดต่อลูกค้าไม่ได้ หรือไม่สามารถสืบหาตัวลูกค้าได้ หรือลูกค้าไปเสียจากภูมิลำเนาที่ปรากฏ

ตามสัญญา โดยไม่แจ้งให้บริษัททราบ แต่มีโอกาสได้รับชำระคืน

4) สินทรัพย์จัดชั้นสงสัย (DOUBTFUL) ให้พิจารณาตามเกณฑ์ข้อใดข้อหนึ่ง ดังนี้

4.1 ลูกค้าค้างชำระตั้งแต่ 6 เดือนขึ้นไป

4.2 ลูกค้าหรือเจ้าหนี้อื่นได้ยื่นขอฟื้นฟูกิจการต่อศาลล้มละลายกลาง และลูกค้าไม่สามารถทำ

การค้าได้ตามปกติ หรือคาดหมายว่า ลูกค้าจะไม่สามารถชำระหนี้ได้

4.3 ลูกค้าที่ถูกเจ้าหนี้อื่นฟ้องคดีล้มละลายและมีคำสั่งศาลให้พิทักษ์ทรัพย์ลูกค้า

4.4 ลูกค้าที่บริษัทกำลังดำเนินคดีแพ่ง โดยเริ่มจัดชั้นตั้งแต่วันที่อนุมัติให้ดำเนินคดี

4.5 มีเหตุประการอื่นที่แสดงว่าสิทธิเรียกร้องนั้นคาดว่าจะเรียกคืนไม่ได้

4.6 ลูกค้าได้ทำหนังสือรับสภาพหนี้/สัญญาประนีประนอมในชั้นศาลกับบริษัท

5) สินทรัพย์จัดชั้นสูญ (BAD DEBT) ให้พิจารณาตามเกณฑ์ข้อใดข้อหนึ่ง ดังนี้

  5.1 หนี้ที่ขาดอายุความ หรือหมดสิทธิเรียกร้องให้ชำระหนี้ หรือไม่มีหลักฐานจะฟ้องลูกค้าได้
  หรือไม่ สมควรฟ้อง เช่น ยอดหนี้ไม่คุ้มค่าใช้จ่ายในการดำเนินคดี เป็นต้น

  5.2 หนี้ไม่สามารถสืบหาตัวลูกค้า และทรัพย์สินของลูกค้าหรือผู้ค้ำประกัน

  5.3 ลูกค้าถึงแก่ความตาย เป็นคนสาบสูญ หรือมีหลักฐานว่าหายสาบสูญไป และไม่มีทรัพย์สินใด ๆ
  จะชำระหนี้ได้

  5.4
  ลูกค้าเลิกกิจการและมีหนี้ของเจ้าหนี้รายอื่นมีบุริมสิทธิเหนือทรัพย์สินทั้งหมดของลูกค้าอยู่ในลำดับก่อนเป็นจำนวนมากกว่าสินทรัพย์ของลูกค้า

  5.5
  ได้ฟ้องลูกค้าในคดีล้มละลายหรือได้ยื่นคำขอรับชำระหนี้ในคดีที่ลูกค้าถูกเจ้าหนี้รายอื่นฟ้องในคดีล้มละลาย
  และในกรณีนั้น ๆ ได้มีการประนอมหนี้กับลูกค้าโดยศาลมีคำสั่งเห็นชอบด้วยการประนอมหนี้นั้น
  หรือลูกค้าถูกศาลพิจารณาให้เป็นบุคคลล้มละลาย และได้มีการแบ่งทรัพย์สินของลูกค้าครั้งแรกแล้ว

4.3.3 การจัดหาเงินทุนหรือการให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

ณ วันที่ 31 ธันวาคม 2554
บริษัทไม่มียอดคงค้างสำหรับเงินเกินบัญชีและเงินกู้ยืมระยะสั้นจากบุคคลที่เกี่ยวข้องกับผู้บริหารหรือผู้ถือหุ้นรายใหญ่

4.3.4 เงินลงทุน

ไม่มี